b'\n_START_ARTICLE_\nStanis\xc5\x82aw Ignacy Witkiewicz\n_START_PARAGRAPH_\nStanis\xc5\x82aw Ignacy Witkiewicz eli \xe2\x80\x9dWitkacy\xe2\x80\x9d (24. helmikuuta 1885 Varsova \xe2\x80\x93 18. syyskuuta 1939), oli puolalainen runoilija, kirjailija, n\xc3\xa4ytelm\xc3\xa4kirjailija, taidemaalari, valokuvaaja ja filosofi._NEWLINE_Witkiewicz oli Karol Szymanowskin ja Bronis\xc5\x82aw Malinowskin l\xc3\xa4heinen yst\xc3\xa4v\xc3\xa4. Malinowski pyysi 1914 Witkiewiczi\xc3\xa4 mukaan tutkimusmatkalleen Oseaniaan, Witkiewicz olisi toiminut valokuvaajana ja piirt\xc3\xa4j\xc3\xa4n\xc3\xa4. Hanke kuitenkin keskeytyi toisen maailmansodan puhjetessa._NEWLINE_Sodan j\xc3\xa4lkeen Witkiewicz el\xc3\xa4tti itse\xc3\xa4\xc3\xa4n muotokuvamaalarina ja h\xc3\xa4n kirjoitti my\xc3\xb6s n\xc3\xa4ytelmi\xc3\xa4. Witkiewicz alkoi k\xc3\xa4ytt\xc3\xa4\xc3\xa4 Witkacy-nime\xc3\xa4 vuoden 1925 j\xc3\xa4lkeen. 1920-luvun loppupuolella h\xc3\xa4n kirjoitti kaksi romaania, joista toinen k\xc3\xa4sitteli muun muassa huumeita ja filosofiaa._NEWLINE_Witkacy teki itsemurhan kuultuaan, ett\xc3\xa4 Neuvostoliitto oli miehitt\xc3\xa4nyt Puolan 1939. Witkiewicz ei ollut kovin tunnettu kuollessaan, mutta toisen maailmansodan j\xc3\xa4lkeen h\xc3\xa4nen tuotantonsa alkoi saada huomiota Puolassa muun muassa teatterin ja kirjailijoiden keskuudessa. Nykyisin Witkiewiczi\xc3\xa4 pidet\xc3\xa4\xc3\xa4n yhten\xc3\xa4 Puolan merkitt\xc3\xa4vimmist\xc3\xa4 moderneista kirjailijoista Witold Gombrowiczin ja Bruno Schulzin ohella.'